Эссе

 Сыбайлас жемқорлықсыз болашақ

 Отбасы – мемлекет. Тұрғыны – бала. Тұрғыны бақытты болса, бұл – елдің гүлденіп, көркеюінің белгісі. Бала бақытты болуы үшін не керек? Менімше, махаббат,тәрбие, білім, жарқын болашақ қамтамасыз етілуі керек. Ата-анасы баласына махаббат, тәрбие мен білім берер, бірақ жарқын болашақты беру қолынан келмес! Неге дейсіз ғой!? Себебі, біздің қоғамда сыбайлас жемқорлық деген үлкен мәселе тұр.Ол тұрған жерде жарқын болашақтың болуы екі талай. Әрине, сыбайлас жемқорлық сылып тастайтын сыртқы жара емес, бұл тамырын тереңге жайған, өзге сау мүшелерді шырмап, тыныс-тіршілігін тарылтып, олардың толыққанды қызмет етуіне қатер төндіретін қауіпті кесел.

 Ес білген баладан, еңкейген қарияға дейін өмірінде бұл мәселені талай өз көздерімен көрген шығар.Жемқорлықтың белең алған түрі – пара алу, пара беру. Халқымыздың санасына сіңгені соншалық, бұны – қалыпты жағдайдай қабылдайды. Әрине, діттеген мақстыңа жету үшін, жұмысыңды жедел аяқтау үшін пара беру – өте ыңғайлы тәсіл іспетті. Пара беру арқылы жұмысқа орналасуға, тегін оқуға түсуге, тендер жеңіп алуға, лауазымды жоғрлатуға, түрліше қызметтерге пайдалануға қазіргі таңдак тиімді тәсіл іспетті іс болған. Пара алған мен пара алынған жерде әділетсіздіктің , сапасыздықтың, көзбояушылықтың жүретіні баршамызға аян.

 Жемқорлықпен күресу керек. Оны қалай жеңуге болады?! Қазіргі таңда мемлекет тарапынан жемқорлыққа қарсы саясат жүргізіліп жатыр. Бұл белең алған індет, басылар емес. Жемқорлыққа бой алдырған адам заң аясымен тисті жазасын алу қажет. Аш бөрідей ұмтылған шенділердің қорқар түрі жоқ. Қыруар парамен ұсталған жандардың қарасы көбейіп жатқаны сөзсіз.

 Сол сыбайлас жемқорлықтың зардаптары:

– қоғамның бақытты болашағын тежейді;
– елдің халықаралық беделіне көлеңке түсіреді;
– жұртшылықтың заң мен әділдікке, билікке деген сеніміне сызат түсіреді

 Ел болып еңсемізді көтеріп, тәуелсіздігімізді алып, шаршы әлемге танылдық. Бүкіл әлемге өзіміздің біртұтастығымызбен, ажырамас бірлігімізбен танылғани ел болдық. Қоғам дамуының уақыттан туындаған кеселі – сыбайлас жемқорлықтан айығуымыз қажет. Сонда ғана сыбайлас жемқорлықсыз болашаққа қадамды нық басарымыз айқын. Сондықтан да, сыбайлас жемқорлықпен күресу барлық Қазақстан Республикасы азаматтарының азаматтық борышы деп білу керек!

 (286 сөз)